31986D0432
L 253/28
JURNALUL OFÍCIAL AL UNIUNII EUROPENE
DECIZIA COMISIEI
din 1 august 1986
de modificare a Deciziei 83/402/CEE privind lista unităților din Noua Zeelandă autorizate pentru importul de carne proaspătă în Comunitate
(86/432/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate și de inspecție veterinară care apar la importurile de animale din speciile bovină și porcină, de carne proaspătă sau de produse din carne care provin din țări terțe (1), astfel cum a fost modificată ultima dată prin Regulamentul (CEE) nr. 3768/85 (2), în special articolul 4 alineatul (1) și articolul 18 alineatul (1),
întrucât lista unităților din Noua Zeelandă autorizate pentru importul de carne proaspătă în Comunitate s-a stabilit inițial prin Decizia 83/402/CEE a Comisiei (3), astfel cum a fost modificată ultima dată prin Decizia 86/79/CEE (4);
întrucât o inspecție de rutină efectuată în aplicarea articolului 5 din Directiva 72/462/CEE și a articolului 3 alineatul (1) din Decizia 83/196/CEE a Comisiei din 8 aprilie 1983 privind controalele la fața locului efectuate în cadrul regimului aplicabil importurilor de animale din speciile bovină și porcină, precum și de carne proaspătă provenind din țări terțe (5) a arătat că nivelul de igienă din unele unități a suferit schimbări în comparație cu inspecția precedentă;
întrucât este necesar să se modifice în consecință lista unităților;
întrucât măsurile prevăzute de prezenta decizie sunt în conformitate cu avizul Comitetului veterinar permanent,
ADOPTĂ PREZENTA DECIZIE:
Articolul 1
Anexa la Decizia 83/402/CEE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 1 august 1986.